Les Aventures de Tintin
Avanture Tintina (Les Aventures de Tintin) je naziv serije stripova koje je nacrtao i osmislio Belgijanac Žorž Remi, poznatiji pod umetničkim imenom Erže (1907–1983). Strip se po prvi put pojavio 10. januara 1929. godine u dečjem dodatku belgijskog časopisa "Dvadeseti vek" (Le Vingtième Siècle). Od tada pa do 1983. godine kada je preminuo Erže izašlo je tačno 23 stripa, a naknadno je izašlo još 7 stripova koje nije nacrtao Erže.

Glavni junak stripa je mladi i naivni belgijski reporter Tintin, koga verno u avanturama prati pas Sneško (Milou). Ostali junaci su: nesposobni detektivi Tomson i Tompson (Dupond et Dupont) koji liče kao da su braća blizanci iako to nisu i imaju samo jednu malu razliku a to su brkovi, dežurni zajedljivac kapetan Hadok (Capitaine Haddock) i lečeni alkoholičar u pokušaju, nagluvi ali bistri profesor Lakmus (Professeur Tournesol).

Serija stripova Avanture Tintina je postigla veliki uspeh širom Evrope i sveta i prevedena je na preko 50 svetskih jezika. Na našim prostorima Avanture Tintina su objavljivane u Eks almanahu i Politikinom zabavniku.

Realizaciju animirane 3D filmske trilogije TinTin rade Stiven Spilberg i Piter Džekson. Predviđeni budžet za ovaj film iznosi 135 miliona američkih dolara, a distributerska kuća Tuck je najavila srpsku premijeru filma za 3. novembar 2011. godine.

Tokom 2007. godine u mestu Louvain-la-Neuve, koje se nalazi u Belgiji 20 km jugoistočno od Brisela, počela je konstrukcija Muzeja Erže, a radovi bi trebalo da budu gotovi 2009. godine.

Albumi iz serije 
 Tintin u zemlji Sovjeta
Tinitin u Kongu
Tintin u Americi
Faraonove cigare
Plavi lotos
Slomljeno uvo
Crno ostrvo
Skiptar kralja Otokara
Kraba sa zlatnim kleštima
Tajanstvena zvezda
Tajna Jednoroga
Blago Rakama Crvenog
Sedam kristalnih kugli
Zatočenici sunca
U zemlji crnog zlata
Odredište mesec
Šetnja po mesecu
Afera Lakmus
Uskladišteni Koks
Tintin na Tibetu
Smaragd Kastafijore
Let 714 za Sidnej
Tintin i Pikarosi
Tintin i Alfa-art

Literatura 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  English translation: 2003, copyediting: Kim Thompson.
 
 
 
 
 
 
 
 

Vebsajtovi

Vanjske veze 

  
 Tintinologist.org, the oldest and largest English-language Tintin fan site

Belgijski stripovi
Stripovi 1929.
Akcijski stripovi
Pustolovni stripovi